**দাতা দরবার** (উর্দু: داتا دربار‎‎) লাহোর (পাঞ্জাব, পাকিস্তান) শহরে অবস্থিত দক্ষিণ এশিয়ার বৃহত্তম সুফি মাজার। এটি বর্তমান আফগানিস্তানের গজনী থেকে আগত সুফি সাধক আলী হাজবেরির মাজার, যিনি সাধারণত *দাতা গঞ্জে বখশ* নামে পরিচিত এবং ১১ শতকে এখানে বসবাস করতেন। এই স্থানটি লাহোরের অন্যতম পবিত্র স্থান বলে বিবেচনা করা হয়, এবং তার বার্ষিক "উরস শরীফে" প্রায় দশ লক্ষ মানুষের সমাগম হয়।

অবস্থান
-------

এই মাজার লাহোরের দেয়াল ঘেরা শহর বাটি গেইটের নিকটে অবস্থিত।

ইতিহাস
------

১১ শতকে লাহোরের উপকণ্ঠে আলী হাজবেরি যে মসজিদটি তৈরি করেছিলেন তার পাশেই মাজারটি একটি কবর হিসাবে প্রতিষ্ঠিত হয়েছিল। ১৩ শতকের মধ্যে মহান সুফি সাধকদের আধ্যাত্মিক শক্তি তাদের সমাধিস্থলের সাথে সংযুক্ত ছিল এমন বিশ্বাস মুসলিম বিশ্বে ব্যাপকভাবে ছড়িয়ে পড়ে, এবং তাই মুঘল আমলে হাজবেরির সমাধিস্থলকে স্মরণ করার জন্য একটি বৃহত্তর মাজার নির্মিত হয়েছিল। মাজার কমপ্লেক্সটি ১৯ শতকে সম্প্রসারিত হয়েছিল এবং হাজবেরির মসজিদ পুনর্নির্মিত হয়েছিল।

মাজারটিতে ১১ শতকের সুফি সাধক আলী হাজবেরির সমাধি রয়েছে।
*১৯৬০ সালের আউকুফ অধ্যাদেশের* অংশ হিসাবে মাজারটি পাকিস্তান সরকারের নিয়ন্ত্রণে আসে, যার সরকারি লক্ষ্য ছিল সারাদেশে মাজারের তত্ত্বাবধায়কদের ভক্তদের আর্থিকভাবে শোষণ করা থেকে বিরত রাখা। ১৯৮০-এর দশকে সামরিক স্বৈরশাসক জিয়া উল-হকের শাসনামলে মাজারটি ব্যাপকভাবে সম্প্রসারিত হয়েছিল, সেই সময়ে মাজারটি দক্ষিণ এশিয়ায় বৃহত্তম হয়ে ওঠে। এনজিওর অফিস, একটি গ্রন্থাগার, *মাদ্রাসা*, পুলিশ স্টেশন, কারপার্ক ও অফিস সবই তার শাসনামলে যুক্ত করা হয়েছিল। ল সেই সময়ে কাওয়ালী পরিবেশনের জন্য মনোনীত স্থান এবং নতুন বিনামূল্যে রান্নাঘরও যুক্ত করা হয়েছিল। এর ব্যাপক সম্প্রসারণের পর থেকে স্থানটির চারপাশে নতুন বাজারের উদ্ভব হয়েছে।

১৯৬৫ সাল থেকে মাজার সংলগ্ন দুই দিনব্যাপী *কাওয়ালি* সঙ্গীত উৎসব *মাহফিল-ই-সামা* অনুষ্ঠিত হয়ে আসছে, যা ১৯৯২ সালে নিকটবর্তী একটি বিদ্যালয়ে স্থানান্তরিত হয়।

### সন্ত্রাসী হামলা

২০১০ সালের ১ জুলাই দু'জন আত্মঘাতী হামলাকারী মাজারে হামলা চালায়। বিস্ফোরণে কমপক্ষে ৫০ জন নিহত এবং ২০০ জন আহত হয়। ৮ মে ২০১৯ সালে একই স্থানে আরেকটি বিস্ফোরণে পুলিশ কর্মকর্তা সাদ্দাম হোসাইন, হেড কনস্টেবল শহীদ নাজির, হেড কনস্টেবল মুহাম্মদ সোহেল, হেড কনস্টেবল গুলজার আহমেদ, কনস্টেবল মুহাম্মদ সেলিম এবং মহিলা দর্শনার্থীদের জন্য প্রবেশদ্বারের কাছে নিরাপত্তারক্ষী রফাকত আলীসহ বারো জন নিহত হন।

স্থাপত্য
--------

মাজারের মসজিদটি ১৯৮০-এর দশকে একটি আধুনিক স্থাপত্য শৈলী ব্যবহার করে পুনর্নির্মাণ করা হয়েছিল।
হাজবেরির মাজারটি খোদাই করা সাদা মার্বেল দিয়ে তৈরি একটি মুঘল যুগের সমাধিতে অবস্থিত। সমাধিটি একটি বিশাল মার্বেল প্রাঙ্গণ দ্বারা বেষ্টিত, অন্যদিকে মাজার কমপ্লেক্সের একটি নতুন শিক্ষা প্রতিষ্ঠান আধুনিকতাবাদী স্থাপত্য ব্যবহার করে।

গুরুত্ব
-------

স্থানটিকে লাহোরের সবচেয়ে পবিত্র স্থান বলে মনে করা হয়। মাজারটি লাহোরে একটি প্রধান অর্থনৈতিক, রাজনৈতিক ও সামাজিক কেন্দ্র হিসাবে আবির্ভূত হয়েছে, এবং এটি লাহোরের একমাত্র স্থানগুলির মধ্যে একটি যেখানে অত্যন্ত ধনী ও অত্যন্ত দরিদ্র একসাথে স্থান ভাগ করে নেয়।

ভক্তদের মধ্যে এটি ব্যাপকভাবে বিশ্বাস করা হয় যে মাজারে সমাধিস্থ সাধক ভারতীয় উপমহাদেশের সমস্ত সুফি সাধকদের উপর সর্বোচ্চ কর্তৃত্ব করেন এবং হাজবেরির আধ্যাত্মিক অনুমতি ছাড়া কোনো নতুন সুফি সাধক উপমহাদেশে অভিবাসন করতে পারেনা।

হাজবেরির মাজার প্রতিষ্ঠার পর তার দোয়ার সন্ধানে মুসলিম ও অমুসলিমরা তার সমাধি পরিদর্শন করেছিলেন। বাবা ফরিদ, মঈনুদ্দিন চিশতী, নিজামুদ্দিন আউলিয়া, দারা শিকোহ এবং আল্লামা ইকবালের মতো বিশিষ্ট ব্যক্তিবর্গ সকলেই মাজারে শ্রদ্ধা করেছিলেন এবং হাজবেরির প্রতি আনুগত্যের অঙ্গীকার করেছিলেন। প্রাক্তন প্রধানমন্ত্রী নওয়াজ শরিফ প্রায়ই মাজারে আসতেন। 

মাজারটি প্রতিদিন হাজার হাজার ভক্তকে আকর্ষণ করে।
### সামাজিক সেবাসমূহ

মাজারটি বিস্তৃত সামাজিক পরিষেবা প্রদান করে যা এটিকে দরিদ্র বাসিন্দাদের জন্য একটি জনপ্রিয় কেন্দ্রে পরিণত করেছে। ১,০০০ বছরের পুরানো রীতিতে প্রতিদিন ৫০,০০০ জন দর্শনার্থীকে মাজারে বিনামূল্যে খাবার দেওয়া হয়। ব্যক্তিগত সমস্যার সম্মুখীন পৃষ্ঠপোষকরা প্রায়শই মাজারের বিনামূল্যে-রান্নাঘর তহবিলে অর্থ বা শ্রম দান করে,  দরিদ্রদের খাওয়ানোর উপর ইসলামের তাগিদের সাথে সামঞ্জস্যপূর্ণ। মাজারটি আশেপাশের বিদ্যালয়গুলোতে শিক্ষার্থীদের শিক্ষার ব্যবস্থাও করে এবং সামাজিক মিশনের অংশ হিসাবে স্থানীয় হাসপাতালে অর্থায়নে সহায়তা করে।

প্রবেশ
------

মাজারটি সবসময় খোলা থাকে এবং অবাধে কমপ্লেক্সে প্রবেশকারী দর্শনার্থীদের স্বাগত জানায়। প্রতিদিন আনুমানিক ৩০,০০০ থেকে ৬০,০০০ জন দর্শনার্থী মাজারটিতে আসেন, যদিও ধর্মীয় ছুটির দিনে এই সংখ্যা দ্বিগুণ হতে পারে এবং বৃহস্পতিবার - মাজার পরিদর্শনের জন্য ঐতিহ্যবাহী রাত। প্রায় লক্ষাধিক ভক্ত তার বার্ষিক *উরস* উৎসবের সময় মাজার পরিদর্শনে আসেন।

লাহোর মেট্রোবাসের *ভাট্টি চক* স্টেশন দ্বারা মাজারটিতে যাতায়াত করা হয়।

প্রশাসন
-------

*১৯৬০ সালের আউকাফ অধ্যাদেশের* অংশ হিসাবে মাজারটি একটি *আউকাফ* ফাউন্ডেশনের অংশ হিসাবে পরিচালিত হয়। মাজারটি নিরাপত্তা পরিষেবা ব্যতীত প্রায় ২০০ জন পূর্ণ-সময়ের কর্মী দ্বারা পরিচালিত হয়। মাজারটি পাঞ্জাব প্রদেশে তার নিয়ন্ত্রণাধীন প্রায় ৪০০টি মাজারের মধ্যে *আউকাফ* বোর্ডের জন্য সবচেয়ে বেশি রাজস্ব তৈরি করে, এবং বোর্ডের রাজস্বের প্রায় ৩৩% অবদান রাখে। পাঞ্জাবের সমস্ত উপাসনালয়ের কেন্দ্র হিসাবে বিবেচিত, পাকিস্তানের অন্যান্য উপাসনালয়ের তুলনায় ধর্মীয় রীতিনীতি এবং ধর্মোপদেশ বক্তৃতা আরও বেশি সরকারি নিয়ন্ত্রণের অধীন।

চিত্রশালা
---------

* মাজারটি সবুজ গম্বুজযুক্ত সমাধিকে ঘিরে রয়েছেমাজারটি সবুজ গম্বুজযুক্ত সমাধিকে ঘিরে রয়েছে
* চকচকে অভ্যন্তরটি আয়নার কাজ এবং ফুল দিয়ে সজ্জিত করা হয়েছেচকচকে অভ্যন্তরটি আয়নার কাজ এবং ফুল দিয়ে সজ্জিত করা হয়েছে
* কবরস্থানটি খোদাই করা মার্বেল পর্দা দ্বারা বেষ্টিতকবরস্থানটি খোদাই করা মার্বেল পর্দা দ্বারা বেষ্টিত
* নতুন মসজিদের অভ্যন্তরের দৃশ্যনতুন মসজিদের অভ্যন্তরের দৃশ্য
* মাজারের সবচেয়ে অন্তঃস্থলে প্রার্থনাকারীরামাজারের সবচেয়ে অন্তঃস্থলে প্রার্থনাকারীরা
* মাজারের ভিতরের অন্তঃস্থলে প্রবেশমাজারের ভিতরের অন্তঃস্থলে প্রবেশ
* মাজার এবং এর সংলগ্ন মসজিদের সন্ধ্যার দৃশ্যমাজার এবং এর সংলগ্ন মসজিদের সন্ধ্যার দৃশ্য
* প্রতি বৃহস্পতিবার রাতে এবং অন্যান্য উৎসবের রাতে ভক্তদের জমায়েত হওয়ার জন্য মাজারের সামনে একটি বড় প্রাঙ্গণ রয়েছেপ্রতি বৃহস্পতিবার রাতে এবং অন্যান্য উৎসবের রাতে ভক্তদের জমায়েত হওয়ার জন্য মাজারের সামনে একটি বড় প্রাঙ্গণ রয়েছে

আরও দেখুন
---------

* সুফিবাদ

তথ্যসূত্র
---------

1. 1 2 3 4 5 6 7  Halafoff, Anna; Clarke, Matthew (২০১৬)। *Religion and Development in the Asia-Pacific: Sacred Places as Development Spaces*। Taylor & Francis। আইএসবিএন 9781317647454। সংগ্রহের তারিখ ১২ সেপ্টেম্বর ২০১৭।
2. 1 2 3 4 5 6 7 8 9 10 11 12 13 14 15 16 17 18 19 20  Linus Strothman (২০১৬)। *Islam, Sufism and Everyday Politics of Belonging in South Asia*। Routledge। আইএসবিএন 9781317435969। সংগ্রহের তারিখ ১২ সেপ্টেম্বর ২০১৭।
3. ↑  Richard M. Eaton (১৯৮৪)। *Moral Conduct and Authority: The Place of Adab in South Asian Islam*। University of California Press। আইএসবিএন 9780520046603। সংগ্রহের তারিখ ২৯ আগস্ট ২০১৭।
4. ↑  Nettl, Bruno; Arnold, Alison (২০০০)। *The Garland Encyclopedia of World Music: South Asia : the Indian subcontinent*। Taylor & Francis। আইএসবিএন 9780824049461। সংগ্রহের তারিখ ১২ সেপ্টেম্বর ২০১৭।
5. ↑  "Explosions at famous shrine in Pakistan kill dozens"। CNN। ২ জুলাই ২০১০। সংগ্রহের তারিখ ৩ জুলাই ২০১০।
6. ↑  "Deadly blasts hit Sufi shrine in Lahore"। BBC। ১ জুলাই ২০১০। সংগ্রহের তারিখ ১ জুলাই ২০১০।
7. ↑  Tavernise, Sabrina (১ জুলাই ২০১০)। "Blasts at Sufi Shrine in Pakistan Kill at Least 35"। *The New York Times*। সংগ্রহের তারিখ ১ জুলাই ২০১০।
8. ↑  "8 Dead In Blast Near Sufi Shrine In Lahore; We Were Targets, Says Police"। *NDTV.com*। সংগ্রহের তারিখ ২০১৯-০৫-০৮।
9. 1 2 3  Quraeshi, Samina (২০১০)। *Sacred Spaces: A Journey with the Sufis of the Indus*। Peabody Museum Press। আইএসবিএন 9780873658591। সংগ্রহের তারিখ ১২ সেপ্টেম্বর ২০১৭।

বহিসংযোগ
--------


উইকিমিডিয়া কমন্সে **দাতা দরবার** সংক্রান্ত মিডিয়া রয়েছে।

* ওয়েবসাইট